**Výzva na predloženie ponuky**(ďalej len „Výzva“)

zákazka v rámci zriadeného DNS „ Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce“ <https://josephine.proebiz.com/sk/tender/36815/summary>

1. **Identifikácia verejného obstarávateľa /obstarávateľa**

Názov: Marianum – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: milan.hamala@marianum.sk

(vo@marianum.sk )

Telefón: +421 2 50 700 118

1. **Všeobecná špecifikácia predmetu zákazky**

Názov zákazky : **Reštaurátorská údržba dvoch samostatných**

Odkaz na zákazku: <https://josephine.proebiz.com/sk/tender/42905/summary>

CPV:

**Hlavný slovník:**

45454100-5 - Reštaurovanie

**Doplňujúci CPV**

45454000-4 - Obnovovacie práce
45453100-8 - Renovačné práce
90512000-9 - Služby na prepravu odpadu
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)

Druh: práca, služba

Elektronická aukcia: Nie

**Opis predmetu zákazky :**

Reštaurátorská údržba dvoch samostatných kamenných prvkov.

Zákazka je rozdelená na dve samostatné časti:

Časť 1. Reštaurovanie Centrálneho kríža - Martinsky cintorín v Bratislave.

Časť 2. Reštaurovanie Kamennej platne s nápisom „PAMÄŤ, 1945 – 1985“ na NKP Slavín

Časť 1 - žulový kríž s korpusom Krista je značne mechanicky poškodený, poulamovane hrany, dotrhaný od pôsobenia tepla sviečok a s úbytkom kamennej hmoty. Najrozsiahlejšie poškodenie je na čelnej strane mníšky.

Značná časť kamennej hmoty je pokrytá čiernym depozitom a dechtom.

Korpus Krista je kovový- zliatina, pretretý vrstvami farieb, ktoré si vyžaduje odstránenie a následne stabilizovanie kovovej hmoty, znovu ošetrenie vhodnými reštaurátorsko-technologickými postupmi a výtvarné dopatinovanie.

Samotnú kamennú hmotu je nutne domodelovať syntetickou žulou a obnoviť reštaurátorským spôsobom.

Z výtvarného hľadiska kríž podľa naštudovania si podobných tvarosloví krížov nie je kompletný, ale chyba mu spodná tretina kamennej hmoty. Potrebné je rozobrať kríž kompletne, zreštaurovať vyrobiť a doplniť chýbajúcu kamennú žulovú spodnú časť ( cca 70 cm na výšku) a znovu osadiť na povodne miesto. Nejedná sa o NKP, nie je potrebné konzultovať s KPÚ.

Materiál: žula, zliatina

Rozmery: cca 250x40x100 cm

Realizácia: do 3 mesiacov od vystavenia objednávky

Časť 2. - Tabula je rozlomená na 2 časti, odštiepené – odlomené rohy, poškodený - chýba časť textu, zvetrala, vrstvy depozitu, uhlíka a machov.

Tabulu je nutne rekonštruovať v ateliéri. Jedná sa o NKP, postup a technológiu reštaurovania je potrebné konzultovať s KPÚ.

Materiál: vápencový pieskovec,

Rozmery: 77x97x25 cm

Realizácia: do 1 mesiaca od schválenia postupu KPÚ

Odborná spôsobilosť:

 Reštaurovanie bude realizovať fyzická osoba s odbornou spôsobilosťou podľa § 33 ods. 7 zákona č. 49/2002 Z. z. o ochrane pamiatkového fondu (ďalej iba „pamiatkový zákon“) a podľa § 5 ods. 2 písm. a) až d) zákona č. 200/1994 o Komore reštaurátorov a o výkone reštaurátorskej činnosti jej členov s príslušnou špecializáciou (ďalej len „zákon o Komore reštaurátorov“) S8 - Reštaurovanie kamenných architektonických článkov, S6 - Reštaurovanie kamenných polychrómovaných sôch, kamenných architektonických článkov, muriva a nadväzujúcich omietok v interiéroch a exteriéroch objektov historickej architektúry.

Zmluva: **objednávka/objednávky s VOP**

1. **Predpokladaná hodnota zákazky**

**14 720,00** € bez DPH (vrátane všetkých súvisiacich nákladov a dopravy do Bratislavy)

Z toho: 13 000,00 € bez DPH pre časť 1,

 1 720,00 € bez DPH pre časť 2.

1. **Rozdelenie zákazky na časti – áno 2 samostatné časti**

Časť 1. Reštaurovanie Centrálneho kríža - Martinsky cintorín v Bratislave.

Časť 2. Reštaurovanie Kamennej platne s nápisom „PAMÄŤ, 1945 – 1985“ na NKP Slavín

 Ponuky je možné predkladať na každú časť samostatne

1. **Miesto a čas plnenia predmetu zákazky:**

**Miesto:** Martinský cintorín v Bratislave, NKP Slavín,

**Realizácia do :** 3 mesiacov od doručenia objednávky pre časť 1,

 1 mesiaca od doručenia schválenia postupu od KPÚ pre časť 2.

1. **Obhliadka:**

Kontaktná osoba pre časť 2: Jana Jakubičková, vedúca strediska vojnových hrobov

T: + 421 903 599 821

E: jana.jakubickova@marianum.sk

Kontaktná osoba pre časť 1: Peter Struhár, vedúci strediska Vrakuňa

T: + 421 903 409 980

E: peter.struhar@marianum.sk

**Obhliadka nie je povinná, prvky sú verejne dostupné, obhliadka sa uskutoční po telefonickom dohovore.**

1. **Typ zmluvného vzťahu: Objednávka/objednávky s VOP**
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Pre časť 1: Preukázanie spôsobilosti pre reštaurovanie kameňa a kamenných prvkov.

 Pre časť 2: Reštaurovanie bude realizovať fyzická osoba s odbornou spôsobilosťou podľa § 33 ods. 7 zákona č. 49/2002 Z. z. o ochrane pamiatkového fondu (ďalej iba „pamiatkový zákon“) a podľa § 5 ods. 2 písm. a) až d) zákona č. 200/1994 o Komore reštaurátorov a o výkone reštaurátorskej činnosti jej členov s príslušnou špecializáciou (ďalej len „zákon o Komore reštaurátorov“) S8 - Reštaurovanie kamenných architektonických článkov, S6 - Reštaurovanie kamenných polychrómovaných sôch, kamenných architektonických článkov, muriva a nadväzujúcich omietok v interiéroch a exteriéroch objektov historickej architektúry.

K ponuke pre časť 2 je potrebné predložiť potvrdenie o odbornej spôsobilosti

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

1. **Predkladanie ponúk:**

**Lehota:** 04.09.2023- do 10:00 hod.

**Spôsob: prostredníctvom systému JOSEPHINE na adrese:**

 <https://josephine.proebiz.com/sk/tender/42905/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania.

Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

1. **Obsah ponuky :**

Ponuka musí obsahovať riadne vyplnené a podpísané:

1. Návrh na plnenie kritéria pre časť / časti predmetu zákazky (podľa prílohy č. 1),
2. Doklady preukazujúce odbornú spôsobilosť pre časť 2

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ označí za úspešného uchádzača s najlepším návrhom na plnenie kritérií (SW Josephine zostaví poradie ponúk uchádzačov na základe vyhodnotenia návrhov na plnenie kritéria), následne sa vyhodnotí u uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
3. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
4. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 - Cenová ponuka, návrh na plnenie kritérií

Príloha č. 2 - Vzor objednávky